Ak ste niekedy sledovali turecký seriál "Sultán" alebo iné turecké seriály, tak potom tento fakultatívny výlet je tu práve pre VÁS!!!
Zavedieme Vás na miesta, kde samotný sultán Suleyman žil so svojou rodinou a jeho Hurrem...
Budeme sa plaviť trajektom cez Bospor a obdivovať krásy Istanbulu.
V miestnej reštaurácii si môžete vychutnať pravú tureckú kávu alebo čaj s baklavou.
Náš jednodňový letecký výlet do Istanbulu organizujeme už pri počte dvoch osôb, takže sa môžete cítiť ako VIP a vôbec nemusíte platiť nič navyše. Alebo radšej preferujete jeho dlhšiu verziu v podobe dvojdňového výletu? Aj na to sme mysleli a pripravili sme pre vás aj dvojdňový fakultatívny výlet.
Istanbul je mesto s viac ako 3 000 ročnou históriou spájajúce dva kontinenty: Európu a Áziu. Bývalé hlavné mesto svetovej ríše po dobu 1 600 rokov.
Po celé stáročia bol Istanbul domovom mnohých náboženstiev, jazykov, rás a národností. Bola to mimoriadna mozaika kultúr a tradícii, ktorej stopy môžeme vidieť dnes takmer na každom kroku.
Dodnes je Istanbul rušným, fascinujúcim a inšpiratívnym mestom. V Istanbule uvidíte moderné budovy prelínajúce sa s mešitami, ktoré si pamätajú ešte časy slávnych sultánov.
V uliciach tohto mesta stretnete na každom rohu pouličných predavačov pečených gaštanov, tradičného tureckého pečiva a iných miestnych špecialít. Ak chcete zažiť úžasnú atmosféru Orientu, tak potom určite musíte navštíviť Egyptský bazár.
Pozývame vás na výlet do Istanbulu. Nechajte sa ohromiť mestom, ktoré už stovky rokov inšpiruje mnohých umelcov z celého sveta.
Pozriete si nielen pôsobivé pamiatky, ktoré sa nachádzajú v Sultanahmet štvrti, ako Palác Topkapi, Modrá mešita, Hagia Sofia (Chrám božskej múdrosti), ale zažijete aj jedinečnú atmosféru kombinujúcu kontrasty modernosti a tradícií, Európu a Áziu, islam a sekularizmus, mestský zhon a typickú tureckú spokojnosť.